ai4bharat/Pralekha huggingface dataset:
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀ ଶ୍ରୀ ଅନୁରାଗ ଠାକୁର ୧ ରୁ ୩୧ ଅକ୍ଟୋବର ଏକ ମାସ ପର୍ଯ୍ୟନ୍ତ ରାଷ୍ଟ୍ରବ୍ୟାପୀ ସ୍ୱଚ୍ଛ ଭାରତ ଅଭିଯାନ ସଂପର୍କରେ ଘୋଷଣା କରିଛନ୍ତି
ସରକାର ମୁଖ୍ୟତଃ ଥରେ ବ୍ୟବହାର ଯୋଗ୍ୟ ପ୍ଲାଟିକ ଆବର୍ଜନାର ଅନ୍ତ ଘଟାଇବା ପାଇଁ ୧ରୁ ୩୧ ଅକ୍ଟୋବର ୨୦୨୧ ପର୍ଯ୍ୟନ୍ତ, ଏକ ମାସ ଧରି ଦେଶ ବ୍ୟାପୀ ସ୍ୱଚ୍ଛ ଭାରତ ଅଭିଯାନ ଶୁଭାରମ୍ଭ କରିବେ। କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀ ଶ୍ରୀ ଅନୁରାଗ ଠାକୁର ଆଜି ଏକ ଟ୍ୱିଟ ସନ୍ଦେଶରେ ଏହା ଘୋଷଣା କରି କହିଛନ୍ତି, ଯେତେବେଳେ ଆମେ ସ୍ୱାଧୀନତାର ୭୫ ବର୍ଷ ପାଳନ ପାଇଁ “ଆଜାଦୀ କା ଅମୃତ ମହେତ୍ସବ’’ ପାଳନ କରୁଛେ, ସେତେବେଳେ ପ୍ଲାଷ୍ଟିକ ମୁକ୍ତ ଭାରତ ପାଇଁ ଆମର ସଂକଳ୍ପ ରହିଛି, ଯାହା ହେଉଛି ଗାନ୍ଧିଜୀଙ୍କ ସ୍ୱପ୍ନର ଭାରତ ଏବଂ ଆମର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୃଷ୍ଟିକୋଣ ଉପରେ ଆଧାରିତ, ଯେଉଁଥିରେ ସ୍ୱଚ୍ଛତା ଉପରେ ସର୍ବାଧିକ ପ୍ରାଥମିକତା ଦିଆଯାଇଛି। ମନ୍ତ୍ରୀ ମହୋଦୟ, ଏହି ଅଭିଯାନରେ ଉତ୍ସାହପୂର୍ବକ ଭାବେ ସାମିଲ ହେବା ଏବଂ ସଂକଳ୍ପର ସିଦ୍ଧି ଲକ୍ଷ୍ୟକୁ ପ୍ରାପ୍ତ କରିବାରେ ସହାୟତା କରିବା ପାଇଁ ଅନୁରୋଧ କରିଛନ୍ତି। ମନ୍ତ୍ରୀ ମହୋଦୟ ଟ୍ୱିଟ କରି କହିଛନ୍ତି, ସ୍ୱଚ୍ଛତା ହେଉଛି ସର୍ବୋଚ୍ଚ। “ଆଜାଦୀ କା ଅମୃତ ମହେତ୍ସବ’’ରେ ପାରସ୍ପରିକ ସହଯୋଗ ଦ୍ୱାରା ଦେଶକୁ ପ୍ଲାଟିକ ଆବର୍ଜନାରୁ ମୁକ୍ତ କରିବା ପାଇଁ ସଂକଳ୍ପରୁ ସିଦ୍ଧି ମୂଳ ମନ୍ତ୍ର ଦ୍ୱାରା ୧ରୁ ୩୧ ଅକ୍ଟୋବର ପର୍ଯ୍ୟନ୍ତ ଚାଲିବାକୁ ଥିବା ସ୍ୱଚ୍ଛ ଭାରତ ଅଭିଯାନ କାର୍ଯ୍ୟକ୍ରମ ସହିତ ଯୋଡି ହୁଅନ୍ତୁ।’’
ଶ୍ରୀ ଅନୁରାଗ ଠାକୁର କହିଛନ୍ତି ଯେ, ଏହା ବିଶ୍ୱର ସର୍ବ ବୃହତ ସ୍ୱଚ୍ଛତା ଅଭିଯାନ ହେବ, ଯେଉଁଥିରେ ଦେଶର ବିଭିନ୍ନ ଭାଗରୁ ୭୫ ଲକ୍ଷ ଟନରୁ ଅଧିକ ଆବର୍ଜନା, ମୁଖ୍ୟତଃ ପ୍ଲାଟିକ ଆବର୍ଜନା, ସଂଗ୍ରହ କରାଯିବ ଏବଂ ଏହାକୁ “ବର୍ଜ୍ୟରୁ ସଂପଦ’’ ମଡେଲ ଆଧାରରେ ପ୍ରକ୍ରିୟାକରଣ କରାଯିବ। ଏହି ଅଭିଯାନର ଉଦ୍ଦେଶ୍ୟ ହେଉଛି “ସ୍ୱଚ୍ଛ ଭାରତ : ସୁରକ୍ଷିତ ଭାରତ”ର ମନ୍ତ୍ର ପ୍ରଚାର କରିବା ।
ଅଭିଯାନରେ ଭାଗ ନେବା ପାଇଁ ବ୍ୟକ୍ତି, ସଂଗଠନ, ହିତଧାରକ ଆଦି ନିମ୍ନରେ ଦିଆଯାଇଥିବା ଲିଙ୍କରେ ପଂଜିକରଣ କରିପାରିବେ।
https://docs.google.com/forms/d/e/1FAIpQLSfnk5KMQ_bvtk1cFe56oCya0p3semGoKY5vEOJDdPtxzWAdaA/viewform
ଅର୍ଥ ମନ୍ତ୍ରଣାଳୟ
କୋଭିଡ ଟିକା ପାଇଁ କେନ୍ଦ୍ର ସରକାର ବ୍ୟୟବରାଦ କରିନାହାନ୍ତି କହିବା ତଥ୍ୟ ଦୃଷ୍ଟିରୁ ଭୁଲ: ଅର୍ଥ ମନ୍ତ୍ରଣାଳୟ
ଲେଖାନୁଦାନର ୪୦ନମ୍ବର ବିଷୟରେ ଏହା ଉଲ୍ଲେଖ କରାଯାଇଛି
ଏହାର ଶୀର୍ଷକ ରହିଛି “ରାଜ୍ୟ ସମୂହଙ୍କୁ ହସ୍ତାନ୍ତର”; ଏହି ଲେଖାନୁଦାନର ବ୍ୟବହାର ବିଭିନ୍ନ ପ୍ରକାରର ପ୍ରଶାସନିକ ସୁବିଧା ଯୋଗାଇବ
‘ରାଜ୍ୟମାନଙ୍କୁ ହସ୍ତାନ୍ତର’ ଶୀର୍ଷକ ବ୍ୟବହାରର ଅର୍ଥ ଏହା ନୁହେଁ ଯେ କେନ୍ଦ୍ରଦ୍ୱାରା ଟଙ୍କା ଖର୍ଚ୍ଚ କରାଯାଇ ପାରିନାହିଁ
‘ଦି ପ୍ରିଣ୍ଟ’ରେ ପ୍ରକାଶିତ ଏକ ଖବର ଶୀର୍ଷକରେ ଲେଖାଯାଇଛି, “ମୋଦୀ ସରକାରଙ୍କ ଟିକା ପାଇଁ ପାଣ୍ଠି ଯୋଗାଣ: ରାଜ୍ୟ ସମୂହଙ୍କ ପାଇଁ ୩୫,୦୦୦କୋଟି, କେନ୍ଦ୍ର ପାଇଁ ଶୂନ ।” ସେହି ଖବର ସଂକ୍ରାନ୍ତ ଏହି ସ୍ପଷ୍ଟୀକରଣ ।
କେନ୍ଦ୍ର ସରକାର କୋଭିଡ ଟିକା ପାଇଁ ବ୍ୟୟବରାଦ କରିନାହାନ୍ତି କହିବା ତଥ୍ୟ ଦୃଷ୍ଟିରୁ ଭୁଲ । ଲେଖାନୁଦାନରେ ୪୦ନମ୍ବର ବିଷୟରେ “ରାଜ୍ୟମାନଙ୍କୁ ହସ୍ତାନ୍ତର ଶୀର୍ଷକରେ ୩୫ହଜାର କୋଟି ଟଙ୍କାର ଉଲ୍ଲେଖ କରାଯାଇଛି ।”
ଏହି ‘ଆକାଉଣ୍ଟ ହେଡ୍’ରେ ଟିକା ବାସ୍ତବରେ କେନ୍ଦ୍ର ସରକାରଙ୍କ ଦ୍ୱାର ସଂଗୃହୀତ ହୋଇ ସେ ବାବଦରେ ଅର୍ଥ ପୈଠ କରାଯାଉଛି । ଏହି ଲେଖାନୁଦାନ ବା ଖର୍ଚ୍ଚଦାବିର ବିଭିନ୍ନ ପ୍ରଶାସନିକ ସୁବିଧା ରହିଛି । ପ୍ରଥମତଃ ଟିକା ବାବଦ ବ୍ୟୟ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟର ସାଧାରଣ କେନ୍ଦ୍ରୀୟ ପ୍ରାୟୋଜିତ ସ୍କିମ୍ ବାହାରେ ମାତ୍ର ଗୋଟିଏ ଥରର ଖର୍ଚ୍ଚ । ଏହି ପାଣ୍ଠିର ସହଜ ତଦାରଖ ଓ ପରିଚାଳନାକୁ ସୁନିଶ୍ଚିତ କରିବା ନିମନ୍ତେ ଅଲଗା ଅର୍ଥ ଯୋଗାଣର ବ୍ୟବସ୍ଥା କରାଯାଇଛି । ଆହୁରି ମଧ୍ୟ ଏହି ଅନୁଦାନ ଅନ୍ୟାନ୍ୟ ଅନୁଦାନ ଭଳି ତ୍ରୈମାସିକ ବ୍ୟୟ ନିୟନ୍ତ୍ରଣ କଟକଣାରୁ ମୁକ୍ତ । ଟିକାକରଣ କାର୍ଯ୍ୟକ୍ରମରେ ଯେପରି କୌଣସି ପ୍ରତିବନ୍ଧକ ନ ରହେ, ତାହାକୁ ସୁନିଶ୍ଚିତ କରିବାକୁ ଏହା କରାଯାଇଛି । ଏହି ‘ହେଡ୍’ରେ ଟିକାକରଣ ପାଇଁ ଯେଉଁ ଅର୍ଥ ଯୋଗାଇ ଦିଆଯାଇଛି ତାହାର ପରିଚାଳନା ବାସ୍ତବରେ ସ୍ୱାସ୍ଥ୍ୟ ମନ୍ତ୍ରଣାଳୟ କରୁଛି । ରାଜ୍ୟମାନଙ୍କୁ ଯେଉଁ ଟିକା ଦିଆଯାଉଛି ତାହା ସବୁ ଅନୁଦାନ ସାମଗ୍ରୀ ଆକାରରେ ପ୍ରଦାନ କରାଯାଉଛି । ରାଜ୍ୟମାନେ ହିଁ ଟିକାଦାନର ବାସ୍ତବ ପରିଚାଳନା କରୁଛନ୍ତି। ଆହୁରି ମଧ୍ୟ ସାମଗ୍ରୀ ଜନିତ ଅନୁଦାନ ଅନ୍ୟ ପ୍ରକାର ଅନୁଦାନ କ୍ଷେତ୍ରରେ ଯୋଜନା ବା ସ୍କିମର ସ୍ୱରୂପ ବଦଳାଇବା ପାଇଁ ଅନେକ ପ୍ରଶାସନିକ ନମନୀୟତା ଓ କୋହଳତା ରହିଛି ।
ତେଣୁ ସମ୍ପୃକ୍ତ ରିପୋର୍ଟରେ ଯାହା ପ୍ରକାଶ ପାଇଛି, ତାହା ତଥ୍ୟ ଦୃଷ୍ଟିରୁ ଠିକ୍ ନୁହେଁ । ଟିକାକରଣ ପାଇଁ ଆବଶ୍ୟକ ଅର୍ଥ ଯୋଗାଣକୁ ସୁନିଶ୍ଚିତ କରିବା ନିମନ୍ତେ ବଜେଟ୍ରେ କୌଣସି ବର୍ଗୀକରଣର ଆବଶ୍ୟକତା ନାହିଁ । ଖର୍ଚ୍ଚ ଦାବି ବା ଲେଖାନୁଦାନରେ “ରାଜ୍ୟମାନଙ୍କୁ ହସ୍ତାନ୍ତର”  ଶୀର୍ଷକ ବ୍ୟବହାରର ଅର୍ଥ ନୁହେଁ ଯେ କେନ୍ଦ୍ର ସରକାରଙ୍କ ଦ୍ୱାରା ଟଙ୍କା ଖର୍ଚ୍ଚ କରାଯାଇପାରିବ ନାହିଁ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ମେଘାଳୟ ମୁଖ୍ୟମନ୍ତ୍ରୀ, ରାଜ୍ୟ ବିଧାନସଭା ବାଚସ୍ପତି ଏବଂ ମନ୍ତ୍ରୀ
ମେଘାଳୟ ମୁଖ୍ୟମନ୍ତ୍ରୀ ଶ୍ରୀ କେ. ସାଙ୍ଗମା, ରାଜ୍ୟ ବିଧାନସଭା ସଚିବ ଶ୍ରୀ ଥୋମାସ ଏ. ସାଙ୍ଗମା ଏବଂ ମେଘାଳୟ ସରକାରଙ୍କ ମନ୍ତ୍ରୀମାନେ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ୍ କରାଯାଇଛି:
‘ମେଘାଳୟ ମୁଖ୍ୟମନ୍ତ୍ରୀ ଶ୍ରୀ କେ. ସାଙ୍ଗମା, ରାଜ୍ୟ ବିଧାନସଭା ସଚିବ ଶ୍ରୀ ଥୋମାସ ଏ. ସାଙ୍ଗମା ଏବଂ ମେଘାଳୟ ସରକାରଙ୍କ ମନ୍ତ୍ରୀମାନେ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି’ ।
SR
(
କ୍ୟାବିନେଟ
ଭାରତୀୟ ପ୍ରତିସ୍ପର୍ଦ୍ଧା ଆୟୋଗ  ଏବଂ ଜାପାନ ଫେୟାର ଟ୍ରେଡ଼୍ କମିଶନ  ମଧ୍ୟରେ ସହଯୋଗ ଜ୍ଞାପନ କୁ କେନ୍ଦ୍ର କ୍ୟାବିନେଟ୍ର ମଞ୍ଜୁରୀ ପ୍ରଦାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟର ବୈଠକରେ ପ୍ରତିସ୍ପର୍ଦ୍ଧା ଆଇନ ଏବଂ ନୀତି ପ୍ରସଙ୍ଗରେ ପାରସ୍ପରିକ ସହଯୋଗ ବୃଦ୍ଧି ନିମନ୍ତେ ଏବଂ ଏହାକୁ ଶକ୍ତି ପ୍ରଦାନ କରିବା ଲାଗି ଭାରତୀୟ ପ୍ରତିସ୍ପର୍ଦ୍ଧା ଆୟୋଗ  ଏବଂ ଜାପାନ ଫେୟାର ଟ୍ରେଡ୍ କମିଶନ  ମଧ୍ୟରେ ସ୍ୱାକ୍ଷରିତ ସହଯୋଗ ଜ୍ଞାପନ କୁ ମଂଜୁରୀ ପ୍ରଦାନ କରାଯାଇଛି ।
ପ୍ରଭାବ: ଏହି ସ୍ୱୀକୃତି ଦ୍ୱାରା ଉଭୟ ରାଷ୍ଟ୍ର ମଧ୍ୟରେ ସ୍ୱାକ୍ଷରିତ ଏମଓସି ଆବଶ୍ୟକ ସୂଚନା ଆଦାନ ମାଧ୍ୟମରେ ସିସିଆଇକୁ ଜାପାନର ନିଜ ସମକକ୍ଷ ପ୍ରତିସ୍ପର୍ଦ୍ଧା ଏଜେନ୍ସିର ଅନୁଭବ ଏବଂ ଉଦାହରଣମାନ ଶିକ୍ଷାଲାଭ କରିବା ଏବଂ ନେୁକରଣ କରିବାକୁ ସକ୍ଷମ କରିବ । ଏହା ଫଳରେ ସିସିଆଇର ଦକ୍ଷତା ବୃଦ୍ଧି ପାଇବ । କେବଳ ଏହା ନୁହେଁ, ଏହା ଦ୍ୱାର ସିସିଆଇକୁ ପ୍ରତିସ୍ପର୍ଦ୍ଧା ଅଧିନିୟମ, ୨୦୦୨କୁ ଉପଯୁକ୍ତ ଭାବେ ପ୍ରବର୍ତ୍ତନ କରିବା ଦିଗରେ ମଧ୍ୟ ସହାୟକ ହେବ । ଏହାର ପରିଣାମ ସ୍ୱରୂପ, ଉପଭୋକ୍ତାମାନେ ବ୍ୟାପକ ମାତ୍ରାରେ ଲାଭାନ୍ୱିତ ହୋଇପାରିବେ ଏବଂ ଏଥି ସହିତ ସମାନତା ତଥା ସମାଯୋଜନକୁ ମଧ୍ୟ ପ୍ରୋତ୍ସାହନ ମିଳିବ ।
ବିବରଣ:
ଏହା ଅଧୀନରେ ସୂଚନାର ଆଦାନ ପ୍ରତାନ ସହିତ ପ୍ରଯୁକ୍ତିଗତ ସହଯୋଗ, ଅନୁଭବକୁ ଗ୍ରହଣ କରିବା ତଥା ପ୍ରବର୍ତ୍ତନ କରିବା ନିମନ୍ତେ ସହଯୋଗ ମିଳିପାରିବ । ଏହି କ୍ଷେତ୍ରରେ ବିଭିନ୍ନ କ୍ଷମତା ନିର୍ମାଣ ଉପାୟ ମାଧ୍ୟମରେ ପ୍ରତିସ୍ପର୍ଦ୍ଧା ନିୟମ ଏବଂ ନୀତି ପ୍ରସଙ୍ଗରେ ପାରସ୍ପରିକ ସହଯୋଗକୁ ମଧ୍ୟ ଏହା ବୃଦ୍ଧି କରିବ ତଥା ଶକ୍ତି ଯୋଗାଇବାର ପରିକଳ୍ପନା କରାଯିବ ।
ପୃଷ୍ଠାଭୂମି:
ପ୍ରତିସ୍ପର୍ଦ୍ଧା ଅଧିନିୟମ, ୨୦୦୨ର ଧାରା ୧୮ ଅଧୀନରେ ସିସିଆଇକୁ ଅଧିନିୟମ ଅଧୀନରେ ନିଜର କର୍ତ୍ତବ୍ୟ ନିର୍ବାହନ କରିବା କିମ୍ବା ନିଜର କାର୍ଯ୍ୟକୁ ସଫଳତାପୂର୍ବକ ସଂପୂର୍ଣ୍ଣ କରିବା ଉଦ୍ଦେଶ୍ୟରେ କୌଣସି ପ୍ରକାର ଏଜେନ୍ସି ସହିତ ଯେକୌଣସି ପ୍ରକାର ବୁଝାମଣା କିମ୍ବା ବ୍ୟବସ୍ଥା କରିବାକୁ ଅନୁମତି ପ୍ରଦାନ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱର କୋଣ ଅନୁକୋଣରେ ଯୋଗର ପ୍ରସାର ସୁନିଶ୍ଚିତ କରିବା ଲାଗି ଆମେ ପଦକ୍ଷେପ ନେବା ଉଚିତ୍ : ପ୍ରଧାନମନ୍ତ୍ରୀ ମୋଦୀ
ବିଶ୍ୱର କୋଣ ଅନୁକୋଣରେ ଯୋଗର ପ୍ରସାର ସୁନିଶ୍ଚିତ କରିବା ନିମନ୍ତେ ମିଳିତ ଭାବେ କାର୍ଯ୍ୟ କରିବା ଲାଗି ଯୋଗ ଗୁରୁ, ପ୍ରଚାରକ ଓ ଅନ୍ୟ ସମସ୍ତଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆହ୍ୱାନ କରିଛନ୍ତି। ସେ ସପ୍ତମ ଅନ୍ତର୍ଜାତୀୟ ଯୋଗ ଦିବସ ଅବସରରେ ଉଦବୋଧନ ଦେଇଥିଲେ।
ଭଗବତ୍ ଗୀତାର ଉଦାହାରଣ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଆମ ସମସ୍ତଙ୍କୁ ଯୋଗର ସମ୍ମିଳିତ ଯାତ୍ରାରେ ଆଗେଇବାକୁ ହେବ କାରଣ ଯୋଗ ନିକଟରେ ସମସ୍ତଙ୍କ ପାଇଁ ସମାଧାନର ସୂତ୍ର ରହିଛି। ଯୋଗ ଯନ୍ତ୍ରଣାରୁ ମୁକ୍ତି ଦେଇଥାଏ ଏବଂ ଏହା ସମସ୍ତଙ୍କୁ ସହାୟକ ହୋଇଥାଏ ବୋଲି ପ୍ରଧାନମନ୍ତ୍ରୀ କହିଥିଲେ।
ଯୋଗର ବର୍ଦ୍ଧିତ ଲୋକପ୍ରିୟତା ଏବଂ ଏଥିପ୍ରତି ଲୋକମାନଙ୍କ ଆଗ୍ରହକୁ ଦୃଷ୍ଟିରେ ରଖି ପ୍ରଧାନମନ୍ତ୍ରୀ କହିଥିଲେ, ଯୋଗ ଏହାର ମୂଳ ଆଦର୍ଶକୁ ବଜାୟ ରଖି ସମସ୍ତଙ୍କ ନିକଟରେ ପହଞ୍ଚିବା ଅତ୍ୟନ୍ତ ଗୁରୁତ୍ୱପୂର୍ଣ୍ଣ। ଯୋଗଗୁରୁ ଏବଂ ଆମେ ସମସ୍ତେ ଯୋଗକୁ ପ୍ରତ୍ୟେକ ଲୋକଙ୍କ ନିକଟକୁ ନେଇଯିବା କ୍ଷେତ୍ରରେ ଯୋଗଦାନ ଦେବା ଉଚିତ୍ ବୋଲି ପ୍ରଧାନମନ୍ତ୍ରୀ କହିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
"ମିଶନ ୧୦୦% ବିଦ୍ୟୁତିକରଣ” ର ସଫଳତା ପାଇଁ କୋଙ୍କଣ ରେଳ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ "ମିଶନ ୧୦୦% ବିଦ୍ୟୁତିକରଣ’’ ର ଉଲ୍ଲେଖନୀୟ ସଫଳତା ତଥା ସ୍ଥାୟୀ ବିକାଶର ନୂତନ ମାନଦଣ୍ଡ ସ୍ଥିର କରିଥିବାରୁ କୋଙ୍କଣ ରେଳ ଦଳକୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମିଶନ୍ ୧୦୦% ବିଦ୍ୟୁତିକରଣ ର ଉଲ୍ଲେଖନୀୟ ସଫଳତା ଏବଂ ନିରନ୍ତର ବିକାଶର ନୂତନ ମାନଦଣ୍ଡ ସ୍ଥିର କରିଥିବାରୁ ସମଗ୍ର କୋଙ୍କଣ ରେଲୱେ ଦଳକୁ ଅଭିନନ୍ଦନ ।“
HS
(
ରେଳ ମନ୍ତ୍ରଣାଳୟ
ଭାରତୀୟ ରେଳବାଇର ଗୁରୁତ୍ଵପୂର୍ଣ୍ଣ ଉପଲବ୍ଧି; ଶ୍ରମିକ ସ୍ପେଶାଲ ଟ୍ରେନ ଜରିଆରେ 19 ଦିନରେ 21 ଲକ୍ଷରୁ ଅଧିକ ଯାତ୍ରୀଙ୍କୁ ସେମାନଙ୍କ ଗୃହରାଜ୍ୟରେ ପହଞ୍ଚାଇଲା
• 19 ମେ, 2020 ସୁଦ୍ଧା  ସାରା ଦେଶରେ 1595ଟି ଶ୍ରମିକ ସ୍ପେଶାଲ ଟ୍ରେନ ଚଳାଚଳ
• ରେଳବାଇ ପକ୍ଷରୁ ଯାତ୍ରୀଙ୍କୁ ମାଗଣା ଖାଦ୍ୟ ଓ ପାନୀୟ ଜଳ ଯୋଗାଣ
ବିଭିନ୍ନ ସ୍ଥାନରେ ଫସି ରହିଥିବା ପ୍ରବାସୀ ଶ୍ରମିକ, ତୀର୍ଥଯାତ୍ରୀ, ପର୍ଯ୍ୟଟକ, ଛାତ୍ରଛାତ୍ରୀ ଓ ଅନ୍ୟମାନଙ୍କୁ ସେମାନଙ୍କ ଗୃହ ରାଜ୍ୟକୁ ଫେରାଇ ଆଣିବା ଲାଗି ଗୃହ ମନ୍ତ୍ରଣାଳୟର ଆଦେଶକ୍ରମେ ଭାରତୀୟ ରେଳବାଇ ପକ୍ଷରୁ ‘ଶ୍ରମିକ ସ୍ପେଶାଲ’ ଟ୍ରେନ ଚଳାଚଳ କରିବା ଲାଗି ନିଷ୍ପତ୍ତି ନିଆଯାଇଥିଲା।
19 ମେ 2020 ସୁଦ୍ଧା , ସାରା ଦେଶର ବିଭିନ୍ନ ରାଜ୍ୟରୁ ମୋଟ 1595ଟି ‘ଶ୍ରମିକ ସ୍ପେଶାଲ’ ଟ୍ରେନ ଚଳାଚଳ କରାଯାଇଛି। ବର୍ତ୍ତମାନସୁଦ୍ଧା 21 ଲକ୍ଷରୁ ଅଧିକ ଯାତ୍ରୀ ସେମାନଙ୍କ ଗୃହ ରାଜ୍ୟରେ ପହଞ୍ଚିପାରିଛନ୍ତି ।
ଆନ୍ଧ୍ର ପ୍ରଦେଶ, ବିହାର, ଦିଲ୍ଲୀ, ଗୋଆ, ଗୁଜରାଟ, ହରିୟାଣା, ଝାଡ଼ଖଣ୍ଡ, କର୍ଣ୍ଣାଟକ, କେରଳ, ମଧ୍ୟପ୍ରଦେଶ, ମହାରାଷ୍ଟ୍ର, ପଞ୍ଜାବ, ରାଜସ୍ଥାନ, ଓଡ଼ିଶା, ତାମିଲନାଡ଼ୁ, ତେଲଙ୍ଗାନା, ତ୍ରିପୁରା, ଉତ୍ତର ପ୍ରଦେଶ, ଉତ୍ତରାଖଣ୍ଡ, ପଶ୍ଚିମବଙ୍ଗ ଭଳି ବିଭିନ୍ନ ରାଜ୍ୟ ସମେତ କେନ୍ଦ୍ରଶାସିତ ପ୍ରଦେଶ ଚଣ୍ଡିଗଡ଼ ଓ ପୁଡୁଚେରୀରୁ ଏହି 1595ଟି ଶ୍ରମିକ ସ୍ପେଶାଲ ଟ୍ରେନ ଚଳାଚଳ କରାଯାଇଥିଲା।
ଏହି ଟ୍ରେନଗୁଡ଼ିକ ଯାତ୍ରୀମାନଙ୍କୁ ନେଇ ଉତ୍ତର ପ୍ରଦେଶ, ବିହାର, ରାଜସ୍ଥାନ, ପଶ୍ଚିମବଙ୍ଗ, ଛତିଶଗଡ଼, ଝାଡ଼ଖଣ୍ଡ, ହିମାଚଳ ପ୍ରଦେଶ, ଜମ୍ମୁ ଓ କଶ୍ମୀର, ମଣିପୁର, ମିଜୋରାମ, ଓଡ଼ିଶା, ତାମିଲନାଡ଼ୁ, ତେଲଙ୍ଗାନା, ତ୍ରିପୁରା, ଉତ୍ତରାଖଣ୍ଡ, ପଞ୍ଜାବ ଆଦି ରାଜ୍ୟ ତଥା କେନ୍ଦ୍ରଶାସିତ ପ୍ରଦେଶରେ ପହଞ୍ଚିଛି।
ଟ୍ରେନରେ ଚଢ଼ିବା ପୂର୍ବରୁ ଯାତ୍ରୀଙ୍କୁ ଭଲ ଭାବେ ସ୍କ୍ରିନିଂ କରାଯାଉଛି। ଯାତ୍ରା ସମୟରେ ଯାତ୍ରୀଙ୍କୁ ମାଗଣାରେ ଭୋଜନ ଏବଂ ପିଇବା ପାଣି ଯୋଗାଇ ଦିଆଯାଉଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହାଇତି ରାଷ୍ଟ୍ରପତି ଜୋଭେନେଲ ମୋଇଜଙ୍କ ହତ୍ୟା ଘଟଣାରେ ଶୋକବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହାଇତିର ରାଷ୍ଟ୍ରପତି ଜୋଭେନେଲ ମୋଇଜଙ୍କ ହତ୍ୟା ଓ ପ୍ରଥମ ମହିଳା ମାର୍ଟିନ ମୋଇଜଙ୍କ ଉପରେ ହୋଇଥିବା ଆକ୍ରମଣ ଘଟଣା ନେଇ ଦୁଃଖ ପ୍ରକାଶ କରିଛନ୍ତି ।
ଏ ନେଇ ଟ୍ୱିଟ୍ କରି ପ୍ରଧାନମନ୍ତ୍ରୀ କହିଛନ୍ତି, ‘‘ହାଇତିର ରାଷ୍ଟ୍ରପତି ଜୋଭେନେଲ ମୋଇଜଙ୍କ ହତ୍ୟା ଏବଂ ପ୍ରଥମ ମହିଳା ମାର୍ଟିନ ମୋଇଜଙ୍କ ଉପରେ ହୋଇଥିବା ଆକ୍ରମଣକୁ ନେଇ ମୁଁ ଅତ୍ୟନ୍ତ ଦୁଃଖୀ । ରାଷ୍ଟ୍ରପତି ମୋଇଜଙ୍କ ପରିଜନ ଏବଂ ହାଇତିର ନାଗରିକଙ୍କ ପ୍ରତି ମୋର ଗଭୀର ସମବେଦନା ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପୁଣେର ଏକ ର୍ନିମାଣାଧୀନ କୋଠାରେ ଦୁର୍ଘଟଣାରେ ମୃତ୍ୟୁକୁ ନେଇ ଦୁଃଖ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁଣେର ଏକ ର୍ନିମାଣାଧୀନ କୋଠାରେ ଦୁର୍ଘଟଣାରେ ମୃତ୍ୟୁକୁ ନେଇ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟୁଇଟରେ କହିଛନ୍ତି:
“ପୁଣେର ଏକ ର୍ନିମାଣାଧୀନ କୋଠାରେ ଘଟିଥିବା ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆଶା କରୁଛି ଦୁର୍ଘଟଣାରେ ଆହତ ହୋଇଥିବା ସମସ୍ତ ବ୍ୟକ୍ତି ଶୀଘ୍ର ଆରୋଗ୍ୟଲାଭ କରନ୍ତୁ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଭରେହ ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନାଭରେହ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ଶ୍ରୀ ମୋଦୀ କହିଛନ୍ତି;
“ନାଭରେହ ଅବସରରେ ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶର ପ୍ରଧାନମନ୍ତ୍ରୀଙ୍କ ସହ ଭିଡିଓ କନଫରେନ୍ସ ଅବସରରେ ପ୍ରଧାମନ୍ତ୍ରୀଙ୍କ ଅଭିଭାଷଣ
ବାଂଲାଦେଶର ପ୍ରଧାନମନ୍ତ୍ରୀ, ମାନ୍ୟବର ଶେଖ ହସିନା ଜୀ,
ଭାରତ ଏବଂ ବାଂଲାଦେଶର ମନ୍ତ୍ରୀବୃନ୍ଦ,
ଭାରତ ଗସ୍ତରେ ଆସିଥିବା ବାଂଲାଦେଶୀ ଯୁବ ନେତା ଏବଂ ସଂସଦୀୟ ସଦସ୍ୟ,
ଏବଂ ଏହି ସିଧା ପ୍ରସାରଣ ସହିତ ଯୋଡି ହୋଇଥିବା ବାଂଲାଦେଶ ଏବଂ ଭାରତର ମୋର ସମସ୍ତ ବନ୍ଧୁମାନେ
ନମସ୍କାର,
ମୁଁ ଆଶା କରୁଛି ବାଂଲାଦେଶରେ ସବୁକିଛି ଠିକ ଅଛି!
ସର୍ବପ୍ରଥମେ ସାଧାରଣ ର୍ନିବାଚନର ସଫଳ ପରିଚାଳନା ପାଇଁ ମୁଁ ବାଂଲାଦେଶବାସୀଙ୍କୁ ଅଭିନନ୍ଦନ ଜଣାଉଛି । ଏହା ବ୍ୟତୀତ ମୁଁ ପ୍ରଧାନମନ୍ତ୍ରୀ ଶେଖ ହସିନାଙ୍କୁ ତାଙ୍କର ଐତିହାସିକ ବିଜୟ ପାଇଁ ଅଭିନନ୍ଦନ ଜଣାଉଛି ।
ବନ୍ଧୁଗଣ,
ପ୍ରଧାନମନ୍ତ୍ରୀ ଶେଖ ହସିନାଙ୍କ ସହ ଏହା ମୋର ଷଷ୍ଠ ଭିଡିଓ ସମ୍ମିଳନୀ । ଯେକୌଣସି ଦୁଇ ଦେଶର ନେତୃତ୍ୱ ମଧ୍ୟରେ ଏପରି ଏକ ସହଜ ଏବଂ ବାରମ୍ବାର ସଂଯୋଗ, ନିଜେ ଦର୍ଶାଏ ଯେ ଦୁଇ ଦେଶ ମଧ୍ୟରେ ସମ୍ପର୍କ କେତେ ଗଭୀର ଏବଂ ଦୃଢ ଅଟେ ଏବଂ ଏହି ଭିଡିଓ କନଫରେନ୍ସ ଏକ ବିଶେଷ ସମୟରେ ଘଟୁଛି । ଏହି ମାସ, ମାର୍ଚ୍ଚ ୧୭ ତାରିଖରୁ ବାଂଲାଦେଶରେ ଜନ୍ମ ଶତବାର୍ଷିକୀ ସମାରୋହ ଉଦଘାଟନ ହେବାକୁ ଯାଉଛି । ଏବଂ ମାର୍ଚ୍ଚ ୨୬ ରେ ବାଂଲାଦେଶର ସ୍ୱାଧୀନତାର ୪୮ ତମ ବାର୍ଷିକୀ ମଧ୍ୟ ପାଳନ କରାଯିବ । ଏବଂ ଏହି ଦୁଇଟି ତାରିଖ ମଧ୍ୟରେ ଉଭୟ ଦେଶର ଲକ୍ଷ ଲକ୍ଷ ଲୋକ ମଧ୍ୟ ହୋଲି ପର୍ବ ପାଳନ କରିବେ ।
ବନ୍ଧୁଗଣ,
ଯେତେବେଳେ ବି ଭାରତ ଏବଂ ବାଂଲାଦେଶ ମଧ୍ୟରେ ସଂଯୋଗକୁ ମଜବୁତ କରିବା କଥା, ମୁଁ ବିଶ୍ୱାସ କରେ ଏହାର ସବୁଠାରୁ ବଡ ପ୍ରେରଣା ପ୍ରଧାନମନ୍ତ୍ରୀ ଶେଖ ହସିନା ଜୀଙ୍କ ଦର୍ଶନରେ ଅଛି । ଏବଂ ସେଥିପାଇଁ, ମୁଁ ବହୁତ ଖୁସି ଯେ ଆଜି ଆମେ କେବଳ ପରିବହନରେ ସଂଯୋଗ ବୃଦ୍ଧି ପାଇଁ ନୁହେଁ ବରଂ ଜ୍ଞାନ କ୍ଷେତ୍ରରେ ମଧ୍ୟ ପଦକ୍ଷେପ ନେଇଛୁ । ବାଂଲାଦେଶକୁ ସଂଯୋଗ କରି, ନ୍ୟାସନାଲ ନଲେଜ୍ ନେଟୱାର୍କ ଅଫ୍ ଇଣ୍ଡିଆ ବର୍ତ୍ତମାନ ବାଂଲାଦେଶର ପଣ୍ଡିତ ତଥା ଅନୁସନ୍ଧାନ ପ୍ରତିଷ୍ଠାନଗୁଡ଼ିକୁ ଭାରତ ଏବଂ ବିଶ୍ୱ ସହିତ ସଂଯୋଗ କରୁଥିବା ଏକ ଦୃଢ ସଂଯୋଗ ହେବ । ବସ୍ ଏବଂ ଟ୍ରକ୍ ଯୋଗାଣ ବାଂଲାଦେଶର ସୁଲଭ ସାଧାରଣ ପରିବହନ ଯୋଗାଇବା ପ୍ରୟାସରେ ଏକ ସହାୟକ ଭୂମିକା ଗ୍ରହଣ କରିବ । ଜଳ ବିଶୋଧନ କାରଖାନା ହଜାର ହଜାର ଘରକୁ ବିଶୁଦ୍ଧ ପାନୀୟ ଜଳ ଯୋଗାଇବୟ ଏବଂ ପ୍ରାୟ ୨ ଲକ୍ଷ ଲୋକ ନିଜ ଘର ନିକଟରେ ସ୍ୱାସ୍ଥ୍ୟ ସେବା ଉପଲବ୍ଧ କରାଇ କମ୍ୟୁନିଟି କ୍ଲିନିକରୁ ଉପକୃତ ହେବେ । ଏହି ସମସ୍ତ ପ୍ରକଳ୍ପଗୁଡ଼ିକ ସାଧାରଣ ଜୀବନ ସହିତ ସିଧାସଳଖ ଜଡିତ । ଏହି ପ୍ରକଳ୍ପଗୁଡିକ ଦର୍ଶାଉଛି ଯେ ଉଭୟ ଦେଶର ଲୋକଙ୍କ ଜୀବନଶୈଳୀରେ ଉନ୍ନତି ଆଣିବାରେ ଭାରତ-ବାଂଲାଦେଶ ସମ୍ପର୍କ ଗୁରୁତ୍ୱପୂର୍ଣ୍ଣ ଏବଂ ସକରାତ୍ମକ ଭୂମିକା ଗ୍ରହଣ କରୁଛି ।
ବନ୍ଧୁଗଣ,
ଭାରତ ଏବଂ ବାଂଲାଦେଶର ଲୋକଙ୍କ ମଧ୍ୟରେ ସମ୍ପର୍କ ସ୍ନେହ ଏବଂ ପାରିବାରିକ ଭାବନାରେ ପରିପୂର୍ଣ୍ଣ । ବାଂଲାଦେଶର ବିକାଶ ନିଶ୍ଚିତ ଭାବରେ ଭାରତ ପାଇଁ ଖୁସିର ବିଷୟ, କିନ୍ତୁ ଏହା ମଧ୍ୟ ଆମ ପାଇଁ ପ୍ରେରଣାର ଉତ୍ସ । ବାଂଲାଦେଶର ବିକାଶ ପାଇଁ ପ୍ରଧାନମନ୍ତ୍ରୀ ଶେଖ ହସିନା ଉଚ୍ଚାଭିଳାଷୀ ଲକ୍ଷ୍ୟ ରଖିଛନ୍ତି । ୨୦୨୧ ସୁଦ୍ଧା ବାଂଲାଦେଶକୁ ମଧ୍ୟବିତ୍ତତ୍ତଆୟକାରୀ ଦେଶ ଏବଂ ୨୦୪୧ ସୁଦ୍ଧା ବିକଶିତ ଦେଶ କରିବା ପାଇଁ ତାଙ୍କ ଦୃଷ୍ଟିକୋଣକୁ ହୃଦୟଙ୍ଗମ କରିବା ଆମ ପାଇଁ ଗର୍ବର ବିଷୟ ।
ଇଣ୍ଡୋ-ବଙ୍ଗଳା ସମ୍ପର୍କର ସୋନାଲି ଅଧ୍ୟାୟ ପାଇଁ ଗତ ପାଞ୍ଚ ବର୍ଷ ମଧ୍ୟରେ ଆପଣଙ୍କ ସହ ମିଶି କାମ କରିବା ମୋର ଏକ ବଡ଼ ସୌଭାଗ୍ୟ ବୋଲି ମୁଁ ଭାବୁଛି ଏବଂ ମୁଁ ଅତ୍ୟନ୍ତ ଆତ୍ମବିଶ୍ୱାସୀ ଯେ ଗତ ପାଞ୍ଚ ବର୍ଷ ଆମ ପାଇଁ ସମ୍ମାନଜନକ ହୋଇଛି, ଆସନ୍ତା ପାଞ୍ଚ ବର୍ଷ ମଧ୍ୟରେ ଆମର ଦ୍ୱିପାକ୍ଷିକ ସମ୍ପର୍କ ଆହୁରି ଆଗକୁ ଯିବ । ମୋର ପ୍ରତିବଦ୍ଧତା ଦ୍ୱାରା ଏହା କେବଳ ମୋର ବିଶ୍ୱାସ ନୁହେଁ । ଏବଂ ମୋର ଏହି ବିଶ୍ୱାସ ଆଜି ଆହୁରି ଶକ୍ତିଶାଳୀ ହୋଇଛି, କାରଣ ଆଜି ମୁଁ ବାଂଲାଦେଶରୁ ଏଠାକୁ ଆସିଥିବା ଅନେକ ଯୁବ ସାଂସଦ ଏବଂ ନେତାଙ୍କୁ ଭେଟିବାର ସୁଯୋଗ ପାଇଲି । ମୁଁ ସେମାନଙ୍କ ପ୍ରତିଭା ଏବଂ ପରିଶ୍ରମରେ ଭାରତ-ବଙ୍ଗଳା ସମ୍ପର୍କର ଉଜ୍ଜ୍ୱଳ ଭବିଷ୍ୟତ ଦେଖୁଛି ।
ଭାରତ-ବାଂଲାଦେଶ ବନ୍ଧୁତା ସବୁଦିନ ପାଇଁ ଅତୁଟ ରହୁ!
ଅନେକ-ଅନେକ ଧନ୍ୟବାଦ
HS
(Visitor Counter : 46
କ୍ୟାବିନେଟ
ପ୍ରବାସନ ଓ ଗମନାଗମନ ସୁବିଧା ପାଇଁ ବ୍ରିଟେନ ଏବଂ ନର୍ଦ୍ଦନ ଆୟାର୍ଲଣ୍ଡ ସହିତ ଭାରତର ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ସଂଯୁକ୍ତ ରାଜ୍ୟ ଗ୍ରେଟ୍ ବ୍ରିଟେନ ଓ ନର୍ଦ୍ଦନ ଆୟାର୍ଲଣ୍ଡ ସହିତ ପ୍ରବାସନ ତଥା ଗମନାଗମନରେ ସୁବିଧା ବଢାଇବାକୁ ଭାରତ ଯେଉଁ ବୁଝାମଣାପତ୍ର ସ୍ୱାକ୍ଷର କରିବ ତାହାକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ବୁଧବାର ସ୍ୱୀକୃତି ପ୍ରଦାନ କରାଯାଇଛି ।
ଉଦ୍ଦେଶ୍ୟ-
ଏହି ବୁଝାମଣାପତ୍ରର ଉଦ୍ଦେଶ୍ୟ ହେଲା ଗ୍ରେଟବିଟେନ ଓ ନର୍ଦ୍ଦନ ଆୟାର୍ଲଣ୍ଡ ଏବଂ ଭାରତ ମଧ୍ୟରେ ଗବେଷକ, ଛାତ୍ରଛାତ୍ରୀ, କୁଶଳୀ ପେସାଦାର ଆଦିଙ୍କ ଗମନାଗମନ ଓ ପ୍ରବାସନ ସୁବିଧାକୁ ଅଧିକ ସୁଗମ କରି ପାରସ୍ପରିକ ସହଯୋଗ ଓ ସମ୍ପର୍କକୁ ସୁଦୃଢ କରିବା । ଏହାଫଳରେ ଅନିୟମିତ ଦେଶାନ୍ତର, ପ୍ରବାସନ, ପ୍ରବ୍ରଜନ ଓ ମାନବଚାଲାଣ ଆଦିକୁ ନିୟନ୍ତ୍ରିତ କରି ହେବ ଏବଂ ଦୁଇପକ୍ଷ ମଧ୍ୟରେ ଏ କ୍ଷେତ୍ରରେ ସହଯୋଗ ଅଧିକ ସୁଦୃଢ ହୋଇପାରିବ ।
ଏହି ବୁଝାମଣା ଦ୍ୱାରା ଭାରତୀୟ ବିଦ୍ୟାର୍ଥୀ, ଶୈକ୍ଷିକବର୍ଗ ଓ ଗବେଷକ ଆର୍ଥିକ ତଥା ବୃତ୍ତିଗତ ଦୃଷ୍ଟିରୁ ବିଶେଷ ଉପକୃତ ହେବେ । ଆହୁରି ମଧ୍ୟ ଉଭୟପକ୍ଷଙ୍କ ଆର୍ଥିକ ବିକାଶ ପାଇଁ ଯେଉଁମାନେ ଜାତି, ଧର୍ମ, ବର୍ଣ୍ଣ, ଲିଙ୍ଗ ନିର୍ବିଶେଷରେ ବିଭିନ୍ନ ପ୍ରକଳ୍ପ ମାଧ୍ୟମରେ ଅବଦାନ ରଖିବାକୁ ଚାହୁଁଛନ୍ତି ସେମାନେ ମଧ୍ୟ ଏହାର ସୁଯୋଗ ପାଇବେ । ଏହି ଚୁକ୍ତି ଫଳରେ ଦୁଇଦେଶ ମଧ୍ୟରେ ପ୍ରତିଭାର ପ୍ରବାହ ସହଜ ହେବ ଏବଂ ନବସୃଜନ ପରିବେଶକୁ ଏହା ସହାୟତା ଯୋଗାଇବ ।
ବୈଦେଶିକ ମନ୍ତ୍ରଣାଳୟ ଏହି ଚୁକ୍ତିର କାର୍ଯ୍ୟକାରିତାକୁ ନିବିଡଭାବେ ଅନୁଧ୍ୟାନ କରିବ । ଏକ ଯୁଗ୍ମ କାର୍ଯ୍ୟକାରୀ ଗୋଷ୍ଠୀ ଦ୍ୱାରା ଏହି କାର୍ଯ୍ୟ ସମ୍ପାଦିତ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିଭା ପ୍ରଦର୍ଶନ ଏବଂ ସାଂସ୍କୃତିକ ମହୋତ୍ସବରେ ଅଂଶଗ୍ରହଣ କରିବା ପାଇଁ ସଂସଦୀୟ ସାଂସ୍କୃତିକ କାର୍ଯ୍ୟକ୍ରମ ଏକ ଉତ୍ତମ ପଦକ୍ଷେପ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି, ସଂସଦୀୟ ସାଂସ୍କୃତିକ କାର୍ଯ୍ୟକ୍ରମ ଏକ ଉତ୍ତମ ପଦକ୍ଷେପ ଯେଉଁଠି ବିଭିନ୍ନ ସଂସଦୀୟ କ୍ଷେତ୍ରର ଲୋକଙ୍କୁ ନିଜ ପ୍ରତିଭା ପ୍ରଦର୍ଶନ ଏବଂ ସାଂସ୍କୃତିକ ଉତ୍ସବରେ ଅଂଶଗ୍ରହଣ କରିବାର ସୁଯୋଗ ମିଳିଥାଏ । ଏଥିରେ ସାମିଲ ହେଉଥିବା ଅଂଶଗ୍ରହଣକାରୀଙ୍କୁ ଉତ୍ସାହିତ କରିବାକୁ ଶ୍ରୀ ମୋଦୀ ସମସ୍ତଙ୍କୁ ଅନୁରୋଧ କରିଥିଲେ ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ସାଂସଦ ସାଂସ୍କୃତିକ କାର୍ଯ୍ୟକ୍ରମ ଏକ ଉତ୍ତମ ପଦକ୍ଷେପ ଯେଉଁଠି ବିଭିନ୍ନ ସଂସଦୀୟ ନିର୍ବାଚନମଣ୍ଡଳୀର ଲୋକେ ନିଜ ପ୍ରତିଭା ପ୍ରଦର୍ଶନ ଏବଂ ସାଂସ୍କୃତିକ ମହୋତ୍ସବରେ ଅଂଶଗ୍ରହଣ କରିବାର ସୁଯୋଗ ପାଇଥା’ନ୍ତି । ଆଜିକାଲି ବିଜେପିର ସାଂସଦମାନେ ଏହାର ଆୟୋଜନରେ ଜୋରସୋରରେ ଲାଗିଛନ୍ତି । ଏହି ପରିପ୍ରେକ୍ଷୀରେ ମୁଁ କାଶୀରେ ମଧ୍ୟ ଏକ ବିନମ୍ର ଉଦ୍ୟମ କରିଛି । ଏଥିରେ ସାମିଲ ଅଂଶଗ୍ରହଣକାରୀଙ୍କୁ ଉତ୍ସାହିତ କରିବାକୁ ମୁଁ ସମସ୍ତଙ୍କୁ ଅନୁରୋଧ କରୁଛି ।’
SR
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଉତ୍ତରାଖଣ୍ଡରେ ଜାତୀୟ ଶିକ୍ଷା ନୀତି କ୍ରିୟାନ୍ୱୟନର ଶୁଭାରମ୍ଭ କଲେ କେନ୍ଦ୍ରମନ୍ତ୍ରୀ
ଶିକ୍ଷା ବ୍ୟବସ୍ଥାକୁ ନୂଆ ରୂପ ଦେବା ତଥା ଛାତ୍ରଛାତ୍ରୀଙ୍କ ଭବିଷ୍ୟତ ଗଠନର ରାସ୍ତା ପରିଷ୍କାର କରିବା ପାଇଁ ରବିବାର ଉତ୍ତରାଖଣ୍ଡରେ ଶିକ୍ଷା ବର୍ଷ ୨୦୨୨-୨୩ ପାଇଁ ଜାତୀୟ ଶିକ୍ଷା ନୀତି-୨୦୨୦ କ୍ରିୟାନ୍ୱୟନର ଶୁଭାରମ୍ଭ କରିଛନ୍ତି କେନ୍ଦ୍ର ଶିକ୍ଷା ଓ ଦକ୍ଷତା ବିକାଶ ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ଜାତୀୟ ଶିକ୍ଷା ନୀତି ହେଉଛି ଦାର୍ଶନିକ ଦସ୍ତାବିଜ, ଯାହା ଜ୍ଞାନ ଆଧାରିତ ଅର୍ଥନୀତି ଓ ସମାଜ ଗଠନ ଦିଗରେ ସହାୟକ ହେବ । ଦେବଭୂମି ଓ ଜ୍ଞାନଭୂମି ଉତ୍ତରାଖଣ୍ଡ ଜାତୀୟ ଶିକ୍ଷା ନୀତିକୁ କାର୍ଯ୍ୟକାରୀ କରିବା ଖୁସିର ବିଷୟ । ନୂଆ ଶିକ୍ଷା ନୀତି ଆଧାରରେ ପିଲାଙ୍କୁ ୩ ବର୍ଷରୁ ୬ ବର୍ଷ ପର୍ଯ୍ୟନ୍ତ ମୌଳିକ ଶିକ୍ଷା ପ୍ରଦାନ କରାଯିବ । ଖେଳ ଶିକ୍ଷାକୁ ପ୍ରାଥମିକତା ଦିଆଯିବ । ଏହି ତିନି ବର୍ଷର ଅବଧିକୁ ଶିକ୍ଷା ନୀତିରେ ବାଲବାଟିକା ଭାବରେ ଗ୍ରହଣ କରାଯାଇଛି । ପ୍ରଥମ ଥର ପାଇଁ ବାଲବାଟିକାକୁ ସ୍କୁଲ ବ୍ୟବସ୍ଥାରେ ଅନ୍ତର୍ଭୃକ୍ତ କରାଯାଇଛି । ଏହିପରି ଏକ ବ୍ୟବସ୍ଥାକୁ ଲାଗୁ କରିବାରେ ଦେଶର ପ୍ରଥମ ରାଜ୍ୟ ହେଉଛି ଉତ୍ତରାଖଣ୍ଡ । ନୂଆ ଶିକ୍ଷା ନୀତି ୩ରୁ ୨୩ ବର୍ଷ ପର୍ଯ୍ୟନ୍ତ ବ୍ୟକ୍ତିର ଜ୍ଞାନ, ଗୁଣାତ୍ମକ ଶିକ୍ଷା, କୌଶଳ ସହ କ୍ଷମତା ବଢ଼ାଇବାରେ ସହଯୋଗୀ ହେବ ବୋଲି ସେ କହିଛନ୍ତି ।
କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ ଉତ୍ତରାଖଣ୍ଡ ମୁଖ୍ୟମନ୍ତ୍ରୀ ପୁଷ୍କର ସିଂ ଧାମୀ, ଶିକ୍ଷା ଓ ସ୍ୱାସ୍ଥ୍ୟ ମନ୍ତ୍ରୀ ଧନ ସିଂହ ରାଓ୍ୱତଙ୍କ ସହ ରାଜ୍ୟରେ ଶିକ୍ଷା ଓ ଦକ୍ଷତା ବିକାଶ କ୍ଷେତ୍ରରେ ନିଆଯାଇଥିବା ପଦକ୍ଷେପ ଓ ଜାତୀୟ ଶିକ୍ଷା ନୀତିର କ୍ରିୟାନ୍ୱୟନର ଅଗ୍ରଗତି ନେଇ ସମୀକ୍ଷା କରିଥିଲେ । ସେ କହିଛନ୍ତି ଉତ୍ତରାଖଣ୍ଡ ବାଲବାଟିକା, ଆଞ୍ଚଳିକ ଭାଷା, ବିଦ୍ୟାଳୟ ପ୍ରସ୍ତୁତି କାର୍ଯ୍ୟକ୍ରମ, ଦକ୍ଷତା ବିକାଶ ସହ ଅନେକ ପଦକ୍ଷେପକୁ ଗୁରୁତ୍ୱ ଦେଇ ଛାତ୍ରଛାତ୍ରୀଙ୍କ ଭବିଷ୍ୟତ ଗଠନର ରାସ୍ତା ପରିଷ୍କାର କରୁଛି । ଏକ ସୁଦୃଢ଼ ଶିକ୍ଷା ଏବଂ ଦକ୍ଷତା ବିକାଶ ଇକୋସିଷ୍ଟମ ସହ ଉତ୍ତରାଖଣ୍ଡ ରାଜ୍ୟର ଯୁବପିଢିଙ୍କୁ ଏକବିଂଶ ଶତାବ୍ଦୀର ଆହ୍ୱାନକୁ ସାମ୍ନା କରିବା ପାଇଁ ଆବଶ୍ୟକୀୟ ଜ୍ଞାନ ଓ ଦକ୍ଷତା ଭିତ୍ତିରେ ପ୍ରସ୍ତୁତ କରିବ ।
ଶ୍ରୀ ପ୍ରଧାନ କହିଛନ୍ତି ବିଶ୍ୱ ଦ୍ରୁତ ଗତିରେ ପରିବର୍ତ୍ତନ ହେଉଛି । ଆମେ ଶିଳ୍ପ ବିପ୍ଳବ ୪.୦ର ମଧ୍ୟଭାଗରେ ଅଛୁ । ପ୍ରଯୁକ୍ତିବିଦ୍ୟା କ୍ରମାଗତ ଭାବରେ ଶିକ୍ଷାର ଦୃଶ୍ୟପଟ୍ଟକୁ ପରିବର୍ତ୍ତନ କରୁଛି । ଶିକ୍ଷା ଏବଂ ଡିଜିଟାଲ ବିଶ୍ୱବିଦ୍ୟାଳୟ ପାଇଁ ଭାରତ ସରକାର ୨୬୦ ଟିଭି ଚ୍ୟାନେଲ ଆଣୁଛନ୍ତି । ଉତ୍ତରାଖଣ୍ଡ ଯୁବବର୍ଗ ଆଗାମୀ ଦିନର ଭବଷ୍ୟତର ଆହ୍ୱାନକୁ ସାମ୍ନା କରିବା ପାଇଁ ସମର୍ଥ । ଆଜିର ଶୁଭାରମ୍ଭ ଏ ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ । ଗଙ୍ଗତ୍ରି ଠାରୁ ଆରମ୍ଭ କରି ସୌରଜଗତ ତଥା ଆମର ଯୁବପିଢିଙ୍କୁ ବିଶ୍ୱକୁ ଅନ୍ୱେଷଣ କରିବାକୁ ହେବ । ଆମ ଶିକ୍ଷା ବ୍ୟବସ୍ଥା ପରିବର୍ତ୍ତନ ହେବା ସହ ଯୁବପିଢ଼ିଙ୍କ ଆକାଂକ୍ଷାକୁ ପୂରଣ କରିବ । ଉତ୍ତରାଖଣ୍ଡର ଶିକ୍ଷାନୁଷ୍ଠାନ ଛାତ୍ରଛାତ୍ରୀଙ୍କ ପାଇଁ ଡିଜିଟାଲ ଇକୋସିଷ୍ଟମ ବିକଶିତ କରିବା ପାଇଁ କେନ୍ଦ୍ରମନ୍ତ୍ରୀ ଆହ୍ୱାନ କରିଛନ୍ତି ।
ଏହି ଗସ୍ତ କାଳରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ ହରିଦ୍ୱାର ସ୍ଥିତ ପତଞ୍ଜଳି ଯୋଗପୀଠ ଠାରେ ବାବା ରାମଦେବଙ୍କ ସହ ଆଚାର୍ଯ୍ୟ କୁଲମ ବାର୍ଷିକ ସମାରୋହରେ ଯୋଗ ଦେଇଥିଲେ । ଏହାବ୍ୟତିତ ଉତ୍ତରାଖଣ୍ଡର ଶିକ୍ଷା ମନ୍ତ୍ରୀଙ୍କ ସହ ରାନିପୁର ସ୍ଥିତ ହରିଦ୍ୱାର ରାଜକୀୟ ଇଣ୍ଟର କଲେଜ ପରିଦର୍ଶନ କରିବା ସହ ଛାତ୍ରଛାତ୍ରୀଙ୍କ ସହ କଥା ହୋଇଥିଲେ ।
DPO
(Visitor Counter : 150
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୁଦ୍ଧ ପୂର୍ଣ୍ଣିମା ଉପଲକ୍ଷେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବୁଦ୍ଧ ପୂର୍ଣ୍ଣିମା ଉପଲକ୍ଷେ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ବୁଦ୍ଧ ପୂର୍ଣ୍ଣିମା ଅବସରରେ ଶୁଭେଚ୍ଛା । ଭଗବାନ ବୁଦ୍ଧଙ୍କ ଆଦର୍ଶ ଆମକୁ ଆଲୋକ ଦେଖାଇବା ସହ ସମସ୍ତଙ୍କୁ ଶକ୍ତି
ପ୍ରଦାନ କରନ୍ତୁ’ ।
SR
(
ରାଷ୍ଟ୍ରପତିଙ୍କ ସଚିବାଳୟ
ପ୍ରେସ୍ ବିଜ୍ଞପ୍ତି
ପ୍ରଧାନମନ୍ତ୍ରୀଙ୍କ ପରାମର୍ଶ କ୍ରମେ, ରାଷ୍ଟ୍ରପତି ନିମ୍ନୋକ୍ତମାନଙ୍କୁ ମନ୍ତ୍ରୀ ପରିଷଦର ସଦସ୍ୟ ଭାବେ ନିଯୁକ୍ତି ଦେଇଛନ୍ତି:-
|
|
କ୍ୟାବିନେଟ୍ ମନ୍ତ୍ରୀଗଣ
|
|
1. Shri Narayan Tatu Rane
|
|
2. Shri Sarbananda Sonowal
|
|
3. Dr. Virendra Kumar
|
|
4. Shri Jyotiraditya M Scindia
|
|
5. Shri Ramchandra Prasad Singh
|
|
6. Shri Ashwini Vaishnaw
|
|
7. Shri Pashu Pati Kumar Paras
|
|
8. Shri Kiren Rijiju
|
|
9. Shri Raj Kumar Singh
|
|
10. Shri Hardeep Singh Puri
|
|
11. Shri Mansukh Mandaviya
|
|
12. Shri Bhupender Yadav
|
|
13. Shri Parshottam Rupala
|
|
14. Shri G. Kishan Reddy
|
|
15. Shri Anurag Singh Thakur
|
|
ରାଷ୍ଟ୍ରମନ୍ତ୍ରୀଗଣ
|
|
|
|
1. Shri Pankaj Choudhary
|
|
2. Smt. Anupriya Singh Patel
|
|
3. Dr. Satya Pal Singh Baghel
|
|
4. Shri Rajeev Chandrasekhar
|
|
5. Sushri Shobha Karandlaje
|
|
6. Shri Bhanu Pratap Singh Verma
|
|
7. Smt. Darshana Vikram Jardosh
|
|
8. Smt. Meenakshi Lekhi
|
|
9. Smt. Annpurna Devi
|
|
10. Shri A. Narayanaswamy
|
|
11. Shri Kaushal Kishore
|
|
12. Shri Ajay Bhatt
|
|
13. Shri B. L. Verma
|
|
14. Shri Ajay Kumar
|
|
15. Shri Chauhan Devusinh
|
|
16. Shri Bhagwanth Khuba
|
|
17. Shri Kapil Moreshwar Patil
|
|
18. Sushri Pratima Bhoumik
|
|
19. Dr. Subhas Sarkar
|
|
20. Dr. Bhagwat Kishanrao Karad
|
|
21. Dr. Rajkumar Ranjan Singh
|
|
22. Dr. Bharati Pravin Pawar
|
|
23. Shri Bishweswar Tudu
|
|
24. Shri Shantanu Thakur
|
|
25. Dr. Munjapara Mahendrabhai
|
|
26. Shri John Barla
|
|
27. Dr. L. Murugan
|
|
28. Shri Nisith Pramanik
- ମାନନୀୟ ରାଷ୍ଟ୍ରପତି ଆଜି ରାଷ୍ଟ୍ରପତି ଭବନ ପରିସରରେ ଆୟୋଜିତ ଏକ ସମାରୋହରେ ମନ୍ତ୍ରୀ ପରିଷଦର ଉପରୋକ୍ତ ସଦସ୍ୟମାନଙ୍କୁ ପଦ ଏବଂ ଗୋପନୀୟତାର ଶପଥ ପାଠ କରାଇଥିଲେ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଜୁଲାଇ 1ରୁ 15 ମଧ୍ୟରେ ହେବାକୁ ଥିବା ସିବିଏସ୍ଇ ଦଶମ ଓ ଦ୍ୱାଦଶ ପରୀକ୍ଷା କରୋନା ପରିସ୍ଥିତି ଯୋଗୁଁ ବାତିଲ
• ବାତିଲ ହୋଇଥିବା ପରୀକ୍ଷା ପାଇଁ ସିବିଏସ୍ଇ ଆସେସମେଣ୍ଟ ସ୍କିମ୍ ଅନୁସାରେ ପରୀକ୍ଷାର୍ଥୀଙ୍କୁ ଦିଆଯିବ ନମ୍ବର ବୋଲି କହିଲା ସିବିଏସ୍ଇ କମିଟି
• ଛାତ୍ରଛାତ୍ରୀଙ୍କ ନିରାପତ୍ତାକୁ ଅଗ୍ରାଧିକାର ଦେଇଥିବାରୁ ସୁପ୍ରିମକୋର୍ଟକୁ କୃତଜ୍ଞତା ଜଣାଇଲେ କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ
• ଆସେସ୍ମେଣ୍ଟ ସ୍କିମ୍ର ସୁପାରିସ ଭିତ୍ତିରେ ପରୀକ୍ଷା ଫଳ ଜୁଲାଇ 15 ସୁଦ୍ଧା ପ୍ରକାଶ କରାଯିବ - ମନ୍ତ୍ରୀ ଶ୍ରୀ ରମେଶ ପୋଖରିୟାଲ ନିଶଙ୍କ
ବିଭିନ୍ନ ରାଜ୍ୟ ସରକାରଙ୍କ ଅନୁରୋଧ ତଥା କରୋନା ମହାମାରୀ ଜନିତ ସ୍ଥିତିକୁ ବିଚାରକୁ ନେଇ କେନ୍ଦ୍ରୀୟ ମାଧ୍ୟମିକ ଶିକ୍ଷା ବୋର୍ଡ ସିବିଏସ୍ଇ ଚଳିତବର୍ଷର ଦଶମ ଓ ଦ୍ୱାଦଶ ଶ୍ରେଣୀର ଅବଶିଷ୍ଟ ପରୀକ୍ଷାକୁ ବାତିଲ କରିଦେଇଛି । ଏହିସବୁ ପରୀକ୍ଷା ଜୁଲାଇ 1ରୁ 15 ମଧ୍ୟରେ ହେବା ପାଇଁ ସ୍ଥିରୀକୃତ ହୋଇଥିଲା । ସିବିଏସ୍ଇର ଏହି ପରୀକ୍ଷା ବାତିଲ ପ୍ରସ୍ତାବରେ ସୁପ୍ରିମକୋର୍ଟ ଏକମତ ହୋଇଛନ୍ତି । ଏହାଛଡା ଉଭୟ ଦଶମ ଓ ଦ୍ୱାଦଶ ଶ୍ରେଣୀର ବାକିଥିବା ପରୀକ୍ଷା ନକରି ପୂର୍ବ ଇଣ୍ଟରନାଲ ମାର୍କକୁ ବିଚାରକୁ ନେଇ ଆକଳନ ଭିତ୍ତିରେ ବାତିଲ ହୋଇଥିବା ପରୀକ୍ଷା ପାଇଁ ଛାତ୍ରଛାତ୍ରୀଙ୍କୁ ନମ୍ବର ପ୍ରଦାନ କରାଯିବା ନେଇ ସିବିଏସ୍ଇ ଯେଉଁ ପ୍ରସ୍ତାବ ଦେଇଛି ତାହାକୁ ମଧ୍ୟ ସର୍ବୋଚ୍ଚ ଅଦାଲତ ଗ୍ରହଣ କରିଛନ୍ତି ।
ସିବିଏସ୍ଇର ପ୍ରସ୍ତାବ ସୁପ୍ରିମକୋର୍ଟ ଗ୍ରହଣ କରିଥିବାରୁ କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ନିଶଙ୍କ ସର୍ବୋଚ୍ଚ ଅଦାଲତଙ୍କ ନିକଟରେ କୃତଜ୍ଞତା ପ୍ରକାଶ କରିଛନ୍ତି । ସେ କହିଛନ୍ତି ଯେ, ଜୁଲାଇ 1ରୁ 15 ମଧ୍ୟରେ ହେବାକୁ ଥିବା ଏହିସବୁ ପରୀକ୍ଷାକୁ ସର୍ବୋଚ୍ଚ ଅଦାଲତ ପରୀକ୍ଷାର୍ଥୀଙ୍କ ନିରାପତ୍ତାକୁ ଦୃଷ୍ଟିରେ ରଖି ବାତିଲ କରିବାକୁ ରାଜି ହେବା ଯଥାର୍ଥ ଓ ସ୍ୱାଗତଯୋଗ୍ୟ । କରୋନା ମହାମାରୀ ସମୟରେ ପରୀକ୍ଷା କରିବା ଠିକ୍ ନୁହେଁ ବୋଲି ମତଦେଇ ଶ୍ରୀ ନିଶଙ୍କ କହିଛନ୍ତି ଯେ ଯେଉଁସବୁ ପରୀକ୍ଷା ବାତିଲ ହେଲା ସେ ବିଷୟରେ ସିବିଏସ୍ଇର କ୍ଷମତାସମ୍ପନ୍ନ କମିଟି ଆସେସମେଣ୍ଟ ସ୍କିମ୍ ଅନୁସାରେ ନିଷ୍ପତ୍ତି ନେଇ ପରୀକ୍ଷାର୍ଥୀଙ୍କୁ ନମ୍ବର ଦେବା ବ୍ୟବସ୍ଥା କରିବ । ଏହି କମିଟିର ସୁପାରିସ ଭିତ୍ତିରେ ଉଭୟ ଦଶମ ଓ ଦ୍ୱାଦଶ ଶ୍ରେଣୀ ପରୀକ୍ଷାର ଫଳାଫଳ ଘୋଷଣା କରାଯିବ । କମିଟିର ନିଷ୍ପତ୍ତି ଚୂଡାନ୍ତ ଭାବେ ଗ୍ରହଣୀୟ ହେବ ବୋଲି ସେ କହିଛନ୍ତି । ସେ ଆହୁରି କହିଛନ୍ତି ଯେ ସିବିଏସ୍ଇ ଦ୍ୱାଦଶ ଶ୍ରେଣୀ ପାଇଁ ବାତିଲ ହୋଇଥିବା ପରୀକ୍ଷା ସ୍ଥାନରେ ଏକ ଇଛାଧୀନ ପରୀକ୍ଷା କରାଯିବ । ପରିସ୍ଥିତି ସୁବିଧାଜନକ ହେଲେ ଏହି ପରୀକ୍ଷା ଜୁଲାଇ ପହିଲାରୁ 15 ତାରିଖ ମଧ୍ୟରେ କରାଯିବ । ଆସେସମେଣ୍ଟ ପଦ୍ଧତିରେ ବାତିଲ ହୋଇଥିବା ବିଷୟରେ ନମ୍ବର ପାଇଥିବା ପରୀକ୍ଷାର୍ଥୀମାନେ ଚାହିଁଲେ ସେମାନଙ୍କର ପ୍ରଦର୍ଶନରେ ଉନ୍ନତି ଆଣିବା ପାଇଁ ଏହି ଇଛାଧୀନ ପରୀକ୍ଷାରେ ବସିପାରିବେ । ତେବେ ଦଶମ ଶ୍ରେଣୀ ପରୀକ୍ଷାର୍ଥୀଙ୍କ ପାଇଁ କୌଣସି ଇଛାଧୀନ ପରୀକ୍ଷା ହେବ ନାହିଁ ବୋଲି ସେ ସ୍ପଷ୍ଟ କରିଦେଇଛନ୍ତି । ଆସେସ୍ମେଣ୍ଟ ସ୍କିମ୍ରେ ବାତିଲ ହୋଇଥିବା ବିଷୟରେ ଛାତ୍ରଛାତ୍ରୀ ପାଇଥିବା ନମ୍ବରକୁ ଚୂଡ଼ାନ୍ତ ବୋଲି ଗ୍ରହଣ କରାଯିବ ।
କେନ୍ଦ୍ରମନ୍ତ୍ରୀ କହିଛନ୍ତି ଯେ ପୂର୍ବୋକ୍ତ ଆସେସ୍ମେଣ୍ଟ ସ୍କିମ୍ ଭିତ୍ତିରେ ଚୂଡାନ୍ତ ପରୀକ୍ଷା ଫଳ ଆସନ୍ତା ଜୁଲାଇ 15ରେ ଘୋଷଣା କରାଯିବ । ଫଳରେ ପରୀକ୍ଷାର୍ଥୀମାନେ ଉଚ୍ଚତର ଶିକ୍ଷାନୁଷ୍ଠାନରେ ନାମ ଲେଖାଇବାକୁ ଆବେଦନ କରିପାରିବେ । ମନ୍ତ୍ରୀ କହିଛନ୍ତି ଯେ, କରୋନା ମହାମାରୀ ସମୟରେ ପରୀକ୍ଷାର୍ଥୀ ସେମାନଙ୍କର ପିତାମାତା ଏବଂ ଶିକ୍ଷକ ଶିକ୍ଷୟିତ୍ରୀଙ୍କ ସ୍ୱାସ୍ଥ୍ୟ ସୁରକ୍ଷା ପ୍ରତି ଆମେ ବିଶେଷ ଗୁରୁତ୍ୱ ଦେଉଥିବାରୁ ଉପରୋକ୍ତ ପ୍ରସ୍ତାବ ସୁପ୍ରିମକୋର୍ଟଙ୍କ ଦେଇଥିଲୁ ।
ସିବିଏସ୍ଇ ଦଶମ ଓ ଦ୍ୱାଦଶ ପରୀକ୍ଷା ବିଜ୍ଞପ୍ତି ପାଇଁ ଦୟାକରି ଏଠାରେ କ୍ଲିକ୍ କରନ୍ତୁ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଷ୍ଟ୍ରେଲୀୟ ଲେବର ପାର୍ଟିର ବିଜୟ ତଥା ପ୍ରଧାନମନ୍ତ୍ରୀ ଭାବେ ନିର୍ବାଚିତ ମହାମହିମ ଆନ୍ଥୋନି ଅଲବନିଜଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଅଷ୍ଟ୍ରେଲୀୟ ଲେବର ପାର୍ଟିର ବିଜୟ ସହ ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିବାରୁ ମହାମହିମ ଆନ୍ଥୋନି ଅଲବନିଜଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଅଷ୍ଟ୍ରେଲୀୟ ଲେବର ପାର୍ଟିର ବିଜୟ ଓ ପ୍ରଧାନମନ୍ତ୍ରୀ ଭାବେ ଆପଣ @AlboMP ନିର୍ବାଚିତ ହୋଇଥିବାରୁ ଶୁଭେଚ୍ଛା ଜଣାଉଛି । ବିସ୍ତୃତ ରଣନୈତିକ ଭାଗିଦାରୀ ଆହୁରି ମଜବୁତ କରିବା ତଥା ଭାରତ- ପ୍ରଶାନ୍ତ ମହାସାଗର ଅଞ୍ଚଳରେ ଦୁଇ ଦେଶର ମିଳିତ ପ୍ରାଥମିକତା ଦିଗରେ କାମ କରିବାକୁ ଆଗ୍ରହୀ । ”
SR
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଧାନ ବୁଣା ଅଂଚଳ ୪୦୦ ଲକ୍ଷ ହେକ୍ଟର ସ୍ତର ଅତିକ୍ରମ କଲା
୧୮୨ ଲକ୍ଷ ହେକ୍ଟରରେ ଶ୍ରୀ ଅନ୍ନ/କଠିନ ଖାଦ୍ୟଶସ୍ୟ ବୁଣା
୫୯.୯୧ ଲକ୍ଷ ହେକ୍ଟରରେ ବ୍ୟାପିଛି ଆଖୁ ଚାଷ ଅଂଚଳ
୧୦୮୮ ଲକ୍ଷ ହେକ୍ଟର ଅତିକ୍ରମ କରିଛି ଖରିଫ ଅମଳ ଚାଷ
କୃଷି ଓ କୃଷକ କଲ୍ୟାଣ ବିଭାଗ ୨୦୨୩ ସେପ୍ଟେମ୍ବର ୮ ସୁଦ୍ଧା ଖରିଫ ଚାଷ ଅଧୀନରେ ହୋଇଥିବା ଚାଷକାର୍ଯ୍ୟର ପ୍ରଗତି ବାବଦରେ ସୂଚନା ପ୍ରଦାନ କରିଛି ।
ଅଂଚଳ: ଲକ୍ଷ ହେକ୍ଟରରେ
କ୍ର. ସଂ. ଚାଷ ବୁଣା ଯାଇଥିବା ଅଂଚଳ
୨୦୨୩ ୨୦୨୨
୧ ଧାନ ୪୦୩.୪୧ ୩୯୨.୮୧
୨ ଡାଲି ୧୧୯.୯୧ ୧୩୧.୧୭
କ ହରଡ଼ ୪୨.୯୨ ୪୫.୬୧
ଖ ବିରି ୩୧.୮୯ ୩୭.୦୮
ଗ ମୁଗ ୩୧.୧୧ ୩୩.୬୭
ଘ କୋଳଥ ୦.୩୧ ୦.୨୯
ଚ ଅନ୍ୟାନ୍ୟ ଡାଲି ୧୩.୬୮ ୧୪.୫୩
୩ ଶ୍ରୀ ଅନ୍ନ ତଥା କଠିନ ଖାଦ୍ୟଶସ୍ୟ ୧୮୨.୨୧ ୧୮୧.୨୪
କ ଯଅ ୧୪.୦୮ ୧୫.୫୮
ଖ ବାଜରା ୭୦.୮୪ ୭୦.୪୬
ଗ ରାଗି ୮.୭୩ ୯.୨୯
ଘ ଖୁଦ୍ର ମିଲେଟ ୫.୨୪ ୪.୯୩
ଚ ମକା ୮୩.୩୩ ୮୦.୯୭
୪ ତୈଳବୀଜ ୧୯୧.୪୯ ୧୯୩.୩୦
କ ଚିନାବାଦାମ ୪୩.୭୩ ୪୫.୩୦
ଖ ସୋୟାବିନ ୧୨୫.୪୦ ୧୨୪.୦୬
ଗ ସୂର୍ଯ୍ୟମୁଖୀ ୦.୭୦ ୨.୦୦
ଘ ରାଶି ୧୧.୯୮ ୧୨.୯୭
ଚ ନାଇଜର ୦.୫୭ ୦.୮୮
ଛ କାଷ୍ଟୋର ୯.୦୦ ୭.୯୪
ଜ ଅନ୍ୟାନ୍ୟ ତୈଳବୀଜ ୦.୧୧ ୦.୧୪
୫ ଆଖୁ ୫୯.୯୧ ୫୫.୬୫
୬ ଝୋଟ ଓ ମେଷ୍ଟା ୬.୫୭ ୬.୯୭
୭ କପା ୧୨୫.୦୦ ୧୨୬.୮୭
ମୋଟ ୧୦୮୮.୫୦ ୧୦୮୮.୦୨
SR
(Visitor Counter : 40
ଆଦିବାସୀ ବ୍ୟାପାର ମନ୍ତ୍ରଣାଳୟ
ଆତ୍ମନିର୍ଭରଶୀଳତା ଉପରେ ଗୁରୁତ୍ୱ ଦେବାକୁ ନିଜ ପ୍ରୟାସରେ ସହଯୋଗ ଏବଂ ଭାଗିଦାରୀ ପାଇଁ ଦେଶର ଶିକ୍ଷା ଜଗତ, ବୈଜ୍ଞାନିକ ସମୁଦାୟ ଓ ଶିଳ୍ପ ଜଗତକୁ ଆମନ୍ତ୍ରଣ ଜଣାଇଲା ଭାରତୀୟ ବାୟୁ ସେନା
ଭାରତର ପ୍ରତିଭାସମ୍ପନ୍ନ ବ୍ୟକ୍ତି ଓ ପ୍ରଗତିଶୀଳ ଉଦ୍ୟୋଗୀମାନଙ୍କ ପାଇଁ ଏହା ଭଲ ସୁଯୋଗ ବୋଲି କହିଲେ ପ୍ରଧାନମନ୍ତ୍ରୀ
ଦେଶର ଶିକ୍ଷା ଜଗତ, ବୈଜ୍ଞାନିକ ସମୁଦାୟ ଓ ଶିଳ୍ପ ଜଗତକୁ ନିଜ ଆତ୍ମନିର୍ଭରଶୀଳତା ପ୍ରୟାସରେ ସହଯୋଗ ଓ ଭାଗିଦାରୀ ପାଇଁ ଭାରତୀୟ ବାୟୁ ସେନା ଆମନ୍ତ୍ରଣ ଜଣାଇଛି । ଏରୋ ଇଣ୍ଡିଆ ୨୦୨୩ ପୂର୍ବ ସନ୍ଧ୍ୟାରେ ୩୧ ଆଗ୍ରହ ଅଭିବ୍ୟକ୍ତି ଆହ୍ୱାନ କରାଯାଇଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପ୍ରତିଭାସମ୍ପନ୍ନ ବ୍ୟକ୍ତି ଓ ପ୍ରଗତିଶୀଳ ଉଦ୍ୟୋଗୀମାନଙ୍କ ପାଇଁ ଏହା ଭଲ ସୁଯୋଗ ବୋଲି କହିଛନ୍ତି ।
ଭାରତୀୟ ବାୟୁ ସେନାର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ପ୍ରତିଭାସମ୍ପନ୍ନ ବ୍ୟକ୍ତି ଓ ପ୍ରଗତିଶୀଳ ଉଦ୍ୟୋଗୀମାନଙ୍କ ପାଇଁ ଆତ୍ମନିର୍ଭରତା ମିଶନରେ ମହତ୍ୱପୂର୍ଣ୍ଣ ଭାଗିଦାର ହେବା ପାଇଁ ଭଲ ସୁଯୋଗ ଏବଂ ତାହା ପୁଣି ପ୍ରତିରକ୍ଷା କ୍ଷେତ୍ରରେ, ଯାହା ଆମ ଦେଶକୁ ସର୍ବଦା ଗୌରବାନ୍ୱିତ କରିଆସିଛି ।”
SR
(